
URADNA HARRY POTTER KUHARICA 2 
VEČ KOT 40 POSLASTIC PO NAVDIHU IZ FILMOV

Prevod: Jakob J. Kenda, Maja Prevolnik
Priredba besedil: Altea Villa
Zbirka: Izven – poljudna za odrasle
MKZ
	
ISBN/EAN: 9789610177920
Število strani: 128
Mere (mm): 210 x 261 x 17
Teža (g): 756
Vezava: trda
Redna cena z DDV: 29,99 EUR
Datum izida: 27. 07. 2026
Prvi prodajni dan: 31. 07. 2026

Kulinarično potovanje po Bradavičarki in širnem čarovniškem svetu!

Več kot 40 receptov iz sveta Harryja Potterja
S to uradno kuharsko knjigo, navdihnjeno po filmih o Harryju Potterju, se podaj na kulinarično popotovanje po Bradavičarki in širnem čarovniškem svetu! Čudovita kuharica vsebuje ogromno lepih fotografij in več kot 40 receptov za slane in sladke jedi. Med njimi so prigrizki, sladice in poslastice, osvežujoči napitki in jedi, vredne prave bradavičarske pojedine.

Napitek trolovega smrklja in Hagridova krepka enolončnica
Pripravi slastne slane palačinke v obliki sovje pošte, Hagridovo obilno in krepko enolončnico, blondije Dreca Malfoya, nabodalca meča sira Volinbicka, napitek trolovega smrklja in še številne druge čarobne jedi! Recepti vsebujejo jasna navodila po korakih, praktične kuharske nasvete, prilagojene otrokom, pa tudi informacije o težavnosti ter vegetarijanske ali veganske različice mesnih receptov.

__________________________________________________________________________________

MOJA MALA ČAJNA DELAVNICA
PRIPRAVITE SI ČAJNO MEŠANICO ZA DOBRO POČUTJE 

Prevod: Metka Kralj
Zbirka: Izven – poljudna za odrasle
MKZ

ISBN/EAN: 9789610166566
Število strani: 160
Mere (mm): 168 x 240 x 15
Teža (g): 472
Vezava: integralna
Redna cena z DDV: 27,99 EUR
Datum izida: 27. 07. 2026
Prvi prodajni dan: 31. 07. 2026

Knjiga receptov za 60 dišečih in skladnih čajnih mešanic za vse priložnosti. 

60 čajnih mešanic za vse priložnosti
V tej čudoviti knjigi receptov, dopolnjenih s sijajnimi fotografijami, strokovnjakinja za zeliščarstvo Anke Höller predstavlja 60 dišečih in skladnih čajnih mešanic za vse priložnosti. V njej boste našli predloge za preizkušene čajne mešanice, pa tudi spodbude, da boste te mešanice malce spremenili ter jih prilagajali svojemu okusu in potrebam.

Sestavine naberite kar v svoji bližini
Avtorica vas v knjigi povabi, da si s čajem polepšate trenutke, ko ste sami, v prijetni zvezi ali v družbi najboljših prijateljic in prijateljev. Izvedeli boste, katere naravne sestavine čajnih mešanic rastejo v vaši bližini. In to še ni vse – razveselili vas bodo tudi recepti za pripravo okusnega peciva in izvirne dekoracije za darilca, ki jih lahko naredite sami.

Rožmarin za poživitev, marjetice za sprostitev
V knjigi vas čakajo recepti za čajne mešanice za prav vsako razpoloženje. Če iščete nekaj za poživitev, si privoščite čaj iz rožmarina in limonine lupine. Pri dobri volji vam bo v pomoč sladki koren, za sprostitev pa avtorice predlaga mešanico regrata, rmana, marjetnic in zelenega ovsa. 

Čajne mešanice so lepo darilo
Ali bi čajno mešanico radi komu podarili? Za tako priložnost ni nič lepšega, kot da vrečke s čajem izdelate sami. Gotovo bodo na obraz obdarovanega privabile vesel smehljaj. V knjigi vas čakajo ideje in navodila, kako čajne mešanice lično zapakirati in okrasiti.
 
PONATISI

PETERBURŠKE POVESTI
Nikolaj Vasiljevič Gogolj 
Ilustracije: Tanja Komadina
Prevod: Urša Zabukovec
MKZ

ISBN/EAN: 9789610187783
Število strani: 128

Vezava: mehka
Redna cena z DDV: 15,99 EUR
Datum izida: 30. 07. 2026

Zbirka treh del ruskega pisatelja Nikolaja Vasiljeviča Gogolja v prevodu prejemnice Sovretove nagrade Urše Zabukovec.
 
Maturitetno branje 2027.
 
· Plašč
 
Akakij Akakijevič je skromen in tihi uradnik, ki si ves smisel življenja najde v prepisovanju aktov. Sodelavci se mu posmehujejo, on pa poniževanje molče prenaša. Ko si po dolgem varčevanju končno privošči nov plašč, mu ga kmalu ukradejo. Kraja in brezbrižnost policije ter uradnikov ga v bridki žalosti pripeljeta do bolezni in smrti. A zgodba se tu ne konča, saj Akakijeva fantastična pot do maščevanja presega meje realnega in postane pretresljiva pripoved o dostojanstvu malega človeka.
 
· Nevski prospekt
 
Živahna ulica v srcu Sankt Peterburga je oder, na katerem se blestijo videz, moda in družbeni ugled. Skozi usodi dveh likov, ki sta si po naravi nasprotna, Gogolj razkriva protislovja ulice in mesta. Idealistični slikar in lahkomiselni oficir vsak po svoje iščeta srečo, a oba naletita na razočaranje in laž. Pod sijajem prestolnice se skriva praznina in moralna brezbrižnost.
 
· Nos
 
Uradnik Kovaljov se nekega jutra zbudi brez nosu, ta pa medtem že hodi po mestu v uniformi višjega čina in živi povsem samostojno življenje. Absurdna in humorna na prvi pogled, zgodba v resnici ostro satirizira rusko birokracijo, nečimrnost in obsesijo z družbenim statusom.


E-KNJIGE

KRUTE ZAOBLJUBE (ZAČARANA PISMA, 2. KNJIGA) – E-KNJIGA 
Rebecca Ross
Prevod: Tajda Liplin Šerbetar
Zbirka: Srednji svet
(EMKA, MK+)
MKZ

ISBN/EAN: 9789610189671
Redna cena z DDV: 26,99 EUR
Datum izida: 31. 07. 2026
Prvi prodajni dan: 31. 07. 2026




Druga knjiga romantične fantazijske duologije Začarana pisma, ki je osvojila bralce po vsem svetu. 

Dva tedna sta minila, odkar se je Iris vrnila s fronte, a vojne še zdaleč ni konec. Roman je pogrešan, meščani in meščanke Vrlega pa še zmeraj živijo v nevednosti in nejeveri. Iris je odločena, da se vrne na zahod in nadaljuje svoje delo. Roman se znajde pri Dacreju in se zbudi brez spominov na preteklost, a ko skozi vrata omare prispe pismo, si začne dopisovati z nekom, ki se mu zdi skrivnosten in tako nenavadno znan ... 

Rebecca Ross je priljubljena ameriška pisateljica za mladino in odrasle. 

To je drugi del romantične fantazijske duologije Začarana pisma. Prva knjiga Božanska tekmeca je leta 2023 prejela nagrado portala Goodreads za najbolj priljubljen fantazijski roman za mladostnike, obe knjigi pa sta se znašli na vrhovih lestvic najbolj prodajanih knjig ter osvojili bralce po vsem svetu.	
___________________________________________________________________________________________

DNEVI – E-KNJIGA 

Prevod: Zarja Vršič
Zbirka: Moderni klasiki
(EMKA, MK+)
CZ

Redna cena z DDV: 25,99 EUR
Datum izida: 31. 07. 2026
Prvi prodajni dan: 31. 07. 2026




Roman Dnevi, ki je v treh delih izšel med letoma 1929 in 1967, je Huseinova avtobiografija in njegovo najpomembnejše literarno delo. Prvi del romana opisuje avtorjevo otroštvo na podeželju v Gornjem Egiptu, ki sta ga najbolj zaznamovala slepota in obiskovanje tradicionalne koranske šole. Drugi del se osredotoča na Huseinovo šolanje na islamski univerzi Al-Azhar v Kairu, njegovo intelektualno dozorevanje in kritiko okostenelega šolskega sistema. V tretjem delu protagonist opisuje študij v Franciji, prvi stik z zahodnimi idejami, prvo ljubezen in vrnitev v Egipt. 

Roman Dnevi ni zgolj pripoved o odraščanju v Egiptu na začetku 20. stoletja, temveč tudi živahen opis kulturne, družbene in politične egiptovske krajine tistega časa. Napisan je v bogatem, tekočem, deloma ironičnem jeziku, prepredenem s čutnimi vtisi človeka, ki že od otroštva ne vidi. Delo je bilo med drugim prevedeno v angleščino, francoščino in hebrejščino. 

Taha Husein (1889–1973) je bil eden najpomembnejših egiptovskih pisateljev in vodilnih osebnosti arabskega modernizma. Za Nobelovo nagrado za literaturo je bil nominiran kar enaindvajsetkrat. Njegova dela, vključno z Dnevi, so postavila temelje moderni arabski literaturi in mu prinesla vzdevek »dekan arabske književnosti«	
__________________________________________________________________________________
ZVOČNICE

Jorge Bucay 
Prevod: Tina Malič
Branje: Aleksander Golja 
Zbirka: Kažipoti
MKZ

ISBN/EAN: 9789610188537
Dolžina posnetka: 8:26:00
Digitalni format, mp3	
Redna cena z DDV: 22,98 EUR
Datum izida: 31. 07. 2026
Prvi prodajni dan: 31. 07. 2026



V drugi knjigi od štirih v zbirki Kažipoti avtor bralca popelje k odkrivanju drugega, ljubezni in spolnosti. Sobivanje, privlačnost, spolnost, zaupanje, stik so mejniki na poti, na kateri avtor demistificira nekatera najbolj trdovratna prepričanja o ljubezni in seksu v naši kulturi. S pomočjo teorije in navdihujočih zgodb spregovori o družinskih odnosih in se še zlasti posveti partnerskemu življenju, ljubezni in zakonu. Na stežaj nam odpre vrata v univerzum svojih zamisli in nas ob tem nevsiljivo pripravi do tega, da temeljito pretresemo svoje. Ko premagamo to novo etapo poti, je za nami zagotovo vsaj eno srečanje: srečanje z lastno sposobnostjo ljubiti drugega.	

